CELEX: 31988R0743
Language: el
Date: 1988-03-21 00:00:00
Title: Κανονισμός (ΕΟΚ) αριθ. 743/88 της Επιτροπής της 21ης Μαρτίου 1988 για τον καθορισμό των ποσών και των λεπτομερειών για τη μείωση της αξίας ορισμένων αποθεμάτων σιτηρών, βουτύρου, βοείου κρέατος στη δημόσια παρέμβαση

Avis juridique important

|

31988R0743

Κανονισμός (ΕΟΚ) αριθ. 743/88 της Επιτροπής της 21ης Μαρτίου 1988 για τον καθορισμό των ποσών και των λεπτομερειών για τη μείωση της αξίας ορισμένων αποθεμάτων σιτηρών, βουτύρου, βοείου κρέατος στη δημόσια παρέμβαση  

Επίσημη Εφημερίδα αριθ. L 076 της 22/03/1988 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 743/88 ΤΗΣ ΕΠΙΤΡΟΠΗΣ  της 21ης Μαρτίου 1988  για τον καθορισμό των ποσών και των λεπτομερειών για τη μείωση της αξίας ορισμένων αποθεμάτων σιτηρών, βουτύρου, βοείου κρέατος στη δημόσια παρέμβαση  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 2095/87 (2), και ιδίως το άρθρο 8 δεύτερο εδάφιο,  Εκτιμώντας:  ότι πληρούνται οι προϋποθέσεις που προβλέπονται στο άρθρο 8 δεύτερο εδάφιο του κανονισμού (ΕΟΚ) αριθ. 1883/78 για τη μείωση της αξίας ορισμένων αποθεμάτων σιτηρών, βουτύρου και βοείου κρέατος το 1988·  ότι η Επιτροπή, βάσει του άρθρου 8 δεύτερο εδάφιο του προαναφερθέντος κανονισμού, πρέπει να καθορίσει τα σχετικά ποσά της μείωσης της αξίας των προϊόντων και, επίσης, να ορίσει τις αναγκαίες λεπτομέρειες για τη δήλωση των αντίστοιχων δαπανών στο ΕΓΤΠΕ·  ότι η επιτροπή του Ευρωπαϊκού Γεωργικού Ταμείου Προσανατολισμού και Εγγυήσεων δεν διατύπωσε γνώμη στην προθεσμία που έθεσε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά την έννοια του άρθρου 8 δεύτερο εδάφιο του κανονισμού (ΕΟΚ) αριθ. 1883/78, αποφασίζεται μείωση της αξίας των σιτηρών, του βουτύρου και του βοείου κρέατος. Τα ποσά της μείωσης της αξίας για τα διάφορα προϊόντα είναι τα εξής:  - μαλακός σίτος αρτοποιήσιμος: 72 ECU ανά τόνο,  - μαλακός σίτος μη αρτοποιήσιμος: 72 ECU ανά τόνο,  - κριθή: 72 ECU ανά τόνο,  - σίκαλις: 72 ECU ανά τόνο,  - σκληρός σίτος: 110 ECU ανά τόνο,  - αραβόσιτος: 72 ECU ανά τόνο,  - σόργο: 72 ECU ανά τόνο,  - βούτυρο: 368 ECU ανά τόνο,  - σφάγια βοείου κρέατος: 202 ECU ανά τόνο,  - αποστεωμένο βόειο κρέας: 305 ECU ανά τόνο.  Άρθρο 2  Για τη δήλωσή τους, κατά την έννοια του κανονισμού (ΕΟΚ) αριθ. 3184/83 της Επιτροπής (3), οι δαπάνες παρέμβασης σχετικά με τα σιτηρά, το βούτυρο, το βόειο κρέας που βρίσκεται σε δημόσια αποθεματοποίηση, πρέπει να λαμβάνουν υπόψη τα ποσά της μείωσης της αξίας που αναφέρονται στο άρθρο 1, ως υλικές ενέργειες του μηνός Μαρτίου 1988, με εξαίρεση τα προϊόντα που αποθεματοποιούνται σύμφωνα με τον κανονισμό (ΕΟΚ) αριθ. 1799/87 του Συμβουλίου (4).  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ισχύει από την 1η Μαρτίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Μαρτίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 216 της 5. 8. 1978, σ. 1.  (2) ΕΕ αριθ. L 196 της 17. 7. 1987, σ. 3.  (3) ΕΕ αριθ. L 320 της 17. 11. 1983, σ. 1.  (4) ΕΕ αριθ. L 170 της 30. 6. 1987, σ. 1.